สำนักพระพุทธศาสนาแห่งชาติ เตรียม เสนอ ครม.ขอรับการจัดสรรงบประมาณอุดหนุนวัด เนื่องจากผลกระทบจากการระบาดของโรคโควิด-19
สำนักพระพุทธศาสนาแห่งชาติ เตรียม เสนอ ครม.ขอรับการจัดสรรงบประมาณอุดหนุนวัด เนื่องจากผลกระทบจากการระบาดของโรคโควิด-19การประชุมคณะรัฐมนตรีวันนี้ (1 มิ.ย.63) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ทำหน้าที่ประธานการประชุม โดยคาดว่าศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. จะรายงานสถานการณ์หลังมีการผ่อนปรนมาตรการในระยะที่ 3 ไปแล้วเมื่อวานนี้ เป็นวันแรก และเตรียมหามาตรการรองรับหากมีการผ่อนปรนระยะที่ 4 ต่อไปขณะที่สำนักพระพุทธศาสนาแห่งชาติ เสนอขอรับการจัดสรรงบประมาณอุดหนุนวัด เนื่องจากผลกระทบจากการระบาดของโรคโควิด-19นอกจากนี้ คาดว่า สมช.จะเสนอให้ขยายระยะเวลาการประกาศสถานการณ์ฉุกเฉินที่มีความร้ายแรงในเขตท้องที่ทุกอำเภอในพื้นที่ 3 จังหวัดชายแดนภาคใต้ ยกเว้นอำเภอแม่ลาน จังหวัดปัตตานี อำเภอเบตง จังหวัดยะลา และอำเภอสุไหงโก-ลก อำเภอสุคิริน อำเภอศรีสาคร จังหวัดนราธิวาส ออกไปอีก 3 เดือน ตั้งแต่วันที่ 20 มิถุนายน2563 และสิ้นสุดในวันที่ 19 กันยายน 2563 เพื่อเป็นเครื่องมือที่สำคัญในการปฏิบัติงานของเจ้าหน้าที่เพื่อป้องกันและระงับยับยั้งเหตุการณ์ได้อย่างทันท่วงทีส่วนกระทรวงกลาโหม เสนอร่างกฎกระทวงกำหนดหลักเกณฑ์ วีธีการ และเงื่อนไขการขออนุญาตขายหรือจำหน่ายอาวุธให้แก่บุคคลอื่นนอกจากหน่วยงานตามมาตรา 7(ฉบับที่ ..) พ.ศ. ... ร่างกฎกระทรวงการอนุญาต การต่ออายุใบอนุญาต และการออกใบแทนใบอนุญาตสั่งเข้ามา นำเข้ามา ผลิต หรือมีซึ่งยุทธภัณฑ์(ฉบับที่ ..)กระทรวงการคลัง เสนอร่างพระราชฤษฎีกาออกตามความในประมวลรัษฎากร ว่าด้วยการยกเว้นรัษฎากร เกี่ยวกับมาตรการภาษีเพื่อสนับสนุนการศึกษาสำนักงาน ก.พ.ร. เสนอ ข้อเสนอในการปรับปรุงการออกเอกสารหลักฐานของทางราชการผ่านระบบดิจิทัลและแนวปฏิบัติในการรับ-ส่งหนังสือราชการทางอิเล็กทรอนิกส์ระหว่างส่วนราชการที่เป็นนิติบุคคล